kardosdrur/scandi-wiki huggingface dataset:
Lampe

En lampe (fransk lampe, fra græsk λαμπάς lampás „fakkel“) er en opfindelse, der grundlæggende består af en lyskilde og noget tilbehør (fx pærefatning, stage og/eller armatur), der bærer lyskilden, og på den ene eller den anden måde ændrer lyset og/eller bare har en funktion i sig selv, såsom at pynte.

Hvis lyskilden er meget koncentreret, plejer man at sætte en eller flere lampeskærme på lampen, med formålet at skærme mod blændende lys. Lampeskærmen kan være gennemsigtigt mat og give reflekteret eller passeret lys en farvetoning.

Dansk lampedesign 
Danmark er kendt for deres mange lampedesignere.

Specielt har firmaet Louis Poulsen samarbejdet med mange kendte designere som Poul Henningsen (PH-lampe), Wilhelm Lauritzen, Arne Jacobsen og Verner Panton og Hans Wegner.

Lampetyper 
Der findes mange forskellige slags lamper. Nedenfor er kun nogle få nævnt:
 Væglampe - sidder på væggen
 Loftslampe - hænger ned fra loftet
 Lysekrone
 Bordlampe - står på fx et bord, bred vindueskarm eller på reolflader
 Lysestage
 Kandelaber - flerarmet lysestage
 Lavalampe
 Standerlampe - står på gulvet
 Spotlampe - lampe hvis formål er at belyse et afgrænset område
 Læselampe - lyser typisk kun op ved fx en stol, lænestol eller sofaplads, så man fx kan læse, løse krydsogtværs, sidde med en bærbar computer, smartphone, strikke, hækle - eller andet gøremål, der kræver lidt belysning.
 Sengelampe - lyser typisk kun op ved sengens hovedende
 Pyntelampe
 Lampion - lille pyntelampe

Lampelyskilder 
Lamper kategoriseret efter lyskilden:
 elektrisk pære - lampen hedder i så fald en elektrisk lampe
 glødepære - lampen hedder i så fald en glødelampe
 Kompaktlysstofrør
 lysdiodepære eller lysdiodemodul - lampen hedder i så fald en lysdiodelampe, LED-lampe, diodelampe
 (lugtfri) lampeolie/brændstof - lampen hedder i så fald en olielampe
 Japansk lampe
 Petroleum - lampen hedder i så fald en petroleumslampe
 Knæklys - lyset fås fra lysende væske. Lyset dannes af typisk to kemikalier, som blandes efter knækket - og skyldes fænomenet kemiluminiscens

Se også 
 Lygte, lanterne - beskyttet robust beholder med en lyskilde i.
 Lygtekæde
 Lyskæde
 Signallygte
 Lysfyr
 Lampeånd

Referencer 

 
Belysning
Transducere
Men Among Animals

Men Among Animals er en eksperimenterende popgruppe fra Danmark. De har kontrakt med det tyske selskab Tapete Records og kendt for deres energiske live shows. De har spillet med større udenlandske kunstnere som The Ruby Suns, Of Montreal, Dean & Britta og Apparat.

Biografi 
Ifølge et interview i Politiken fra 2007 tog Men Among Animals deres navn efter at have spillet i en zoologisk have i Montreal (Canada). Medlemmerne udtalte til Politiken, at det eneste publikum, som havde været tilstede under koncerten, havde været dyrene. Navnet Men Among Animals faldt dem derefter meget rammende.
Men Among Animals udgav deres debut album Bad Times, All Gone i efteråret 2007 gennem Tapete Records.

I et interview med P3's lytterbestemte radioprogram Det Elektriske Barometer, udtalte bandet, at de ønskede at revolutionere popmusikken i Danmark. De lå nummer et på det Det Elektriske Barometer i fire uger og blev det band der havde fået anden flest stemmer i 2008
Men Among Animals' andet album Run Ego er produceret og mixet af bandets eget medlem Bo Christensen i samarbejde med Quentin Stoltzfus fra den amerikanske gruppe Mazarin. Albummet udgives den 12. marts i det meste af Europa.

Diskografi

Albums 
 Bad Times, All Gone CD/Vinyl (2007) Tapete Records
 Run Ego CD/Vinyl (March 12, 2010)

Singler 
 Cavaliers (a-side) / Waltzing with Luke (b-side) 7# single (2007) Tapete Records

Referencer

Eksterne links 
 Men Among Animals' homepage 
 Men Among Animals on Myspace

Musikgrupper fra Danmark
Musikgrupper fra 2006
Svendborgjolle

Svendborgjollen, også kaldt Svendborg Junior, er en jolletype, der er inspireret af aalborgjollen, den er konstrueret i 1968 af ingeniør E. Bjørn Jensen, søspejderfar fra Svendborg. Svendborgjollen er en synkefri og stabil åben jolle, beregnet for seks personer, men bliver hurtigt lidt trang på længere ture. Svendborgjollen har bermuda-rig og en kort finnekøl. Den er bygget i glasfiber. Foruden den normale Svendborgjolle findes to yderligere varianter af Svendborgjollen: Svendborg Senior og Svendborg Racing. Svendborg Senior jollen har kahyt og plads til 4 i cockpittet, hvorimod Junioren har et større cockpit med plads til 6-7 og ingen kahyt, men et forrum, der kan bruges til grej.

Målet med konstruktionen var at skabe en god og stabil sejlbåd, til brug af søspejdere. Jollen er blevet populær også blandt andre sejlere.

Der blev bygget flere helt nye både omkring år 2017, alle af "Junior" typen. Dette blev muligt via et stort fundrasing-projekt. Som en spejderleder fra Niels Juel søspejder stod i spidsen for.

Specifikationer 
 Længde: 5,8 m
 Bredde: 2,2 m
 Dybdegang: 0,85 m
 Kølvægt: 220 kg
Storsejl: 8,6 m²

I 1969 blev jollen modificeret af E. Bjørn Jensen, som udstyrede båden med større køl, og lukaf, denne bådtype fik navnet Svendborg Senior.

Svendborg Seniorjollens data:

 Længde: 5,80 m.
 Bredde: 2,2 m.
 Dybgående: 0,85 m.
 Deplacement: 760 kg.
 Kølvægt: 275 kg.
 Areal under vandlinien: 11 m2
 Storsejl: 8,7 m2

Ydermere findes der en sjælden variant, Svendborg Racing, som er bygget til kapsejlads.

Noter 

Skibe
Jolle
Jyllandsserien for kvinder (fodbold)

Jyllandsserien er den fjerdebedste fodboldrække i Danmarksturneringen for kvinder.

Det er den bedste fodboldrække for kvinder, som administreres af lokalunionen DBU Jylland. Serien består af i alt 16 hold, opdelt i 2 puljer med hver 8 hold, som spiller 14 kampe ude og hjemme. Fodboldrækkens turnering er delt og spilles 2 gange om året. Det bedst placerede hold rykker op i Danmarksserien og de 3 dårligste placerede rykker ned.

Danmarksturneringen i kvindefodbold
Vic Firth

Vic Firth (født 2 juni 1930, i Winchester, Massachusetts, død 27. juli 2015). Han voksede op i Maine hos sine forældre Everett E. og Rosemary Firth. Som søn af en succesfuld trompetist, begyndte han at lære kornet (blæseinstrument) i en alder af fire år, senere kastede han sig over slagtøj, trombone, klarinet, klaver og musikarrangementer.

Han er stifter af Vic Firth Company (tidligere Vic Firth, Inc.), et firma, der fremstiller trommestikker.

Percussionister fra USA
Trommeslagere fra USA
Vardeegnens Gymnasieforberedende Efterskole

Vardeegnens Gymnasieforberedende Efterskole (ofte forkortet som VGE) er en efterskole beliggende lidt uden for Varde.

Skolen har i skrivende stund ca. 115 elever fordelt på ca. 54 9. klasses elever og 57 10. klasses elever.

Skolen har i alt 50 værelser, og man kommer til at dele værelse med 1, 2 eller 3 andre elever. De fleste værelser har desuden eget bad og toilet.

Vardeegnens Gymnasieforberedende Efterskole er en røgfri skole, hvilket gælder både for elever og personale.

Historie 
Det første elevhold på Vardeegnens Gymnasieforberedende Efterskole (tidligere: Vardeegnens Ungdomsskole) begyndte undervisningen i 1960. Dengang kom de fleste elever fra landbohjem. Drengene, der om sommeren var travlt optaget af arbejdet i marken, gik i skole om vinteren, mens pigerne gik i skole om sommeren.

Skolen startede i bygninger, som blev ledige, da Gellerup Skole blev nedlagt som landsbyskole. Siden er skolen blevet udbygget med bl.a. hal/teatersal, spisesal, værelsesfløje, musikhus m. studie og senest i 2008-09 med bl.a. et klassetorv til gruppearbejde, lektielæsning m.m., nyt naturfagslokale og opholdsområder med spil og hyggekroge.

Skolen ligger i udkanten af Gellerup Plantage ca. 4 km fra Varde.

Eksterne henvisninger 
 Vardeegnens Gymnasieforberedende Efterskoles Website

Efterskoler
Gymnasieforberedende Efterskole
Etableret i 1960
Emilia van Hauen

Emilia van Hauen (født 1966) er en dansk kultursociolog (Københavns Universitet 2001), HD(A), foredragsholder, trendrådgiver og livsstilskommentator med egen virksomhed. Hun fungerer endvidere som kommentator i tv, aviser og ugeblade. Emilia van Hauen er uddannet cand.scient. soc. fra Københavns Universitet og har en HD(A) og IAA. Hun har speciale indenfor moderne livsformer og trends og tendenser i samfundet .

Fra 2009 er hun ambassadør for CARE Danmark og Hjerteforeningen, og i 2005 var hun medstifter af netværket Kabinettet, og fra 1985-1995 fungerede hun som leder og konsulent i div. salgs- og markedsføringsstillinger.. I 2021 er hun desuden tiltrådt som præsidiemedlem i UNICEF Danmark.

Forfatterskab 
Hun er forfatter til fem debatbøger:
 Ladycool - Dit køn er en styrke – brug det!
 Farvel Egofest. Og goddag til formål og fællesskaber (2009, Akademisk Forlag)
 Moderskab, Lederskab(2004, Aschehoug Forlag)
 Myten om den perfekte mor (2003, Aschehoug Forlag)
 Eliten (1998, Forlaget Møntergården)

Referencer

Eksterne links 
 Officiel hjemmeside 

Faglitterære forfattere fra Danmark
Sociologer fra Danmark
Dansksprogede forfattere fra Danmark
The Mills Brothers

The Mills Brothers var en amerikansk jazz/pop gruppe. Gruppen blev dannet i 1928.

Referencer 

Musikgrupper fra USA
Musikgrupper fra 1928
Musikgrupper opløst i 1982
The Supermen Lovers

The Supermen Lovers (også kendt som Stan de Mareuil) er kunstnernavnet for den franske house-musiker og producer Guillaume Atlan. Hans største hit er singlen "Starlight".

Diskografi 
Albums
 The Player (2002)
 Boys in the Wood (2004)
 Between the Ages (2011)
 Alterations (2014)

 EP'er
 Underground Disco EP (2001)
 Ultimate Disco EP (2001)
 Fantasia Disco EP (2003)
 Noctus Delectatum EP (2003)
 Material Disco EP (2004)
 Foundation Disco EP (2011)
 "Fantasma Disco EP" (2012)

 Soundtrack

 Poltergay (2006) (som Moto & The Supermen Lovers)

 Singler

 "Starlight" (2001)
 "Diamonds for Her" (2002)
 "Hard Stuff (Get Your Ticket for a Ride)" (2002)
 "Born to Love You" (2004)
 "Bus Stop" (2005)
 "Under Pressure" (2005)
 "Take a Chance" (2010)
 "C'est Bon" (2011)
 "We got That Booty" (2012)
 "Moments" (2013)

 Remix

 Donny Hathaway - The Ghetto (The Supermen Lovers Remix)
 Jupiter - One O six (The Supermen Lovers Classic Remix)
 Jupiter - One O Six (The Supermen Lovers Basic Remix)
 Scuola Furano - Danceteria (The Supermen Lovers Remix)
 Scuola Furano - Danceteria (The Supermen Lovers Dub)
 Jarco Weiss & Le Miracle - Cosmos Anatomique (The Supermen Lovers Classic Remix)
 Jarco Weiss & Le Miracle - Cosmos Anatomique (The Supermen Lovers Basic Remix)
 A.N.D.Y & Vicente - El Barrio (The Supermen Lovers Remix)
 Count Jackula - Breakfast (The Supermen Lovers Remix)
 Spiller - URASTAR (The Supermen Lovers Remix)
 Natty Fensie - Gonna find you (The Supermen Lovers remix)
 Situation - Robot (The Supermen Lovers)
 Lo Stato Sociale - Pop (The Supermen Lovers Classic Remix)
 Lo Stato Sociale - Pop (The Supermen Lovers Basic Remix)
 Kimo & Fido - Victory (The Supermen Lovers Remix)
 New Order - 60 miles/hour (The Supermen Lovers Remix)
 Master H - C'est la vie (The Supermen Lovers Remix)

Referencer 

Rockgrupper fra USA
Tracey Thorn

Tracey Thorn (født Tracey Anne Thorn 26. september 1962 i Hatfield, Hertfordshire, England) er en engelsk sangerinde, der er mest kendt for at være forsanger i gruppen Everything But The Girl.
 

Sangere fra Storbritannien
Sydrhodesia

Sydrhodesia var navnet på den britiske koloni der lå nord for Limpopo-floden og Unionen Sydafrika. Siden sin uafhængighed og en afrikansk flertalsregering, er området blevet omdøbt Zimbabwe.

Etableret i 1923
Ophørt i 1980
Forhenværende britiske kolonier
Nyasaland

Nyasaland eller Protektoratet Nyasaland, var et britisk protektorat som blev etableret i 1907, da det tidligere Protektoratet Britisk Centralafrika ændrede dets navn. Det blev kendt som Malawi i 1964.

Nyasaland historie var præget af mange forsøg på at opnå uafhængighed fra briterne. Den voksende europæisk og amerikansk-uddannet afrikanske elite blev stadig mere højrøstet og politisk aktive – først gennem foreninger, og efter 1944, gennem Nyasaland African Congress (NAC).

Etableret i 1907
Ophørt i 1964
Forhenværende britiske kolonier
Trigbag

Trigbag er en dansk house-gruppe. Gruppen blev dannet i 1997.

Anders Trentemøller debuterede blandt andet i gruppen hvor han stod bag keyboardet.

Musikgrupper fra Danmark
Musikgrupper fra 1997
Uffie

Uffie, født Anna-Catherine Hartley i 1987, er en fransk/amerikansk sangerinde. Uffie synger electrorock/rap og er bedst kendt for singlen "Pop the Glock".

Referencer 
 

Sangere fra USA
Sangere fra Frankrig
Oklahoma City-bombningen

Oklahoma City-bombningen var en terroraktion, der fandt sted den 19. april 1995 i Oklahoma City - hovedstaden i den amerikanske delstat Oklahoma. Terrorangrebet blev udført ved at bringe en lastbil fyldt med en blanding af gødning og dieselolie til sprængning foran Alfred P. Murrah Federal Building. Bombningen kostede 168 mennesker livet og var den voldsomste terroraktion i USA's historie inden terrorangrebet den 11. september 2001. Bygningen husede kontorer, der blev benyttet af den amerikanske forbundsregering, og en vuggestue og børnehave for medarbejdernes børn. 19 af de dræbte var mindre børn.

Kort efter eksplosionen anholdt politiet Timothy McVeigh, der var blevet standset af færdselspolitiet for at køre uden nummerplade og for ulovlig våbenbesiddelse. McVeigh blev hurtigt mistænkt for at være involveret i terrorangrebet og blev ved den efterfølgende retssag kendt skyldig i bombningen og blev dømt til døden og siden henrettet. McVeighs motiv for bombningen var ifølge adskillige vidneudsagn under retssagen et stort had rettet mod den føderale regering.

Ifølge McVeigh udførte han angrebet "for at beskytte sin tro". Han påstod, at hans rettigheder og tro var blevet krænket som følge af en lovændring to år tidligere.

Eksterne henvisninger 
 Billedserie af bombningen bragt på DR.dk den 19. april 2015

Terrorhandlinger i USA
Bombningen
Massakrer i USA
Ugly Kid Joe

Ugly Kid Joe er en amerikansk hardrock-gruppe fra Isla Vista, Californien. Gruppen blev dannet i 1989. Bandet gik i opløsning i 1997 og blev genforenet i 2010.

Deres bedst sælgende album er As Ugly as They Wanna Be (1991) og America's Least Wanted (1992).

I 2015 udgav de EP'en Stairway to Hell, der i 2016 blev efterfulgt af albummet Uglier Than They Used Ta Be.

Medlemmer

Nuværende medlemmer 

 Whitfield Crane – forsanger (1987–1997, 2010–nu)
 Klaus Eichstadt – guitar, baggrundsvokal (1987–1997, 2010–nu)
 Cordell Crockett – bas, baggrundsvokal (1991–1997, 2010–nu)
 Dave Fortman – guitar, baggrundsvokal (1992–1997, 2010–nu)
 Zac Morris – trommer, percussion (2021–nu)

Tidligere medlemmer 
 Eric Phillips – guitar (1987–1989)
 Roger Lahr – guitar, baggrundsvokal (1989–1992)
 Phil Hilgaertner – bas, baggrundsvokal (1987–1991)
 Jonathan Spaulding – trommer (1987–1989)
 Mark Davis – trommer, percussion (1989–1993)
 Bob Fernandez – trommer, percussion (1994)
 Shannon Larkin – trommer, percussion (1994–1997, 2010–2021)

Timeline

Diskografi 

 America's Least Wanted (1992)
 Menace to Sobriety (1995)
 Motel California (1996)
 Uglier Than They Used ta Be (2015)
 Rad Wings of Destiny (2022)

Eksterne henvisninger 

 

Rockgrupper fra USA
Us 3

Us 3 er en jazz-gruppe dannet i London. Gruppen blev dannet i 1991.

Referencer 

Musikgrupper fra Storbritannien
Musikgrupper fra 1991
Spaniens uddannelsessystem

Spaniens nuværende uddannelsessystem er kendt som Ley Orgánica de Educación eller forkortet LOE og sikrer børn fra 6 til 16 år gratis undervisning betalt af staten.

I uddannelsessystemet har børn skolepligt fra 6-årsalderen, men mange starter i børnehave som toårige (samme kalenderår, hvor de fylder tre år); det er  et treårigt forløb placeret på skolerne, med en funktion der ligner den danske børnehaveklasse. I 16-års alderen kan de bogligt indstillede, som tager deres bachillerato, gå videre til et tillægskursus, der efter afgangsprøven giver adgang til universiteter og andre højere læreanstalter. Mange vælger dog i stedet den erhvervsrettede linje, hvor de arbejder noget af ugen og går på en videreudgående uddannelsesinstitution resten af tiden.

Eksterne henvisninger 
Spaniens uddannelsesministerium  (Spansk)
Det spanske universitetssystem
Kurser og universiteter i Spanien
Det spanske ministerium for uddannelse, socialpolitik og sport  (Spansk)

Uddannelse i Spanien
Stormfloden i Nordsøen 1953

Stormfloden i Nordsøen 1953 var en kombination af en springflod og en stærk storm fra nordvest som ramte kysten af Holland, England, Belgien, Frankrig og Danmark natten mellem 31. januar og 1. februar 1953. Oversvømmelserne ramte primært Holland, Belgien og de britiske øer.

Totalt døde 2385 mennesker; 1836 i Holland, 18 i Vestflandern i Belgien, 307 i England, 19 i Skotland og 224 på havet, da flere trawlere og desuden færgen MV Princess Victoria gik ned med 133 mennesker. Princess Victoria sank i Nordkanalen mellem Skotland og Nordirland.

De sydlige dele af Nederlandene, særlig Zeeland, Zuid-Holland og Noord-Brabant blev i særlig grad ramt, da mange diger brast, hvilket førte til omfattende oversvømmelser.

Stormen fra nordvest havde en gennemsnitlig styrke på 97 km/t med vindstød på op til 144 km/t, og sørgede sammen med springfloden for at vandet i Nordsøen klokken 3:24 nåede en rekordhøjde på 4,55 m over NAP ved Vlissingen.

Katastrofens udvikling

Eksterne henvisninger 

Begivenheder i 1953
Oversvømmelser
Belgien
Zeeland
Zuid-Holland
By-pass

By-pass er et kirurgisk indgreb. Det bygger en "bro" over en blodåre som kranspulsåren, der er blokeret af en blodprop. 

Kirurgiske behandlinger
Kardiologi
Nykantianisme

Nykantianisme eller neokantianisme er en fælles betegnelse
for de retninger, væsentlig inden for tysk
filosofi i slutningen af 1800-tallet og begyndelsen af 1900-tallet, der mere eller mindre har stillet sig i modsætning til den romantiske filosofi, og som
hævder at en sund filosofi må vende tilbage til
Kant, søge at forstå ham fuldt ud, og at bygge
videre i overensstemmelse med hans synsmåder.

Man har inddelt nykantianismen i seks retninger:
 Den fysiologiske: Hermann von Helmholtz (1821-1894), F.A. Lange (1828-1875)
 Den metafysiske: Otto Liebmann (1840-1912), Johannes Volkelt (1848-1930)
 Den realistiske: Alois Riehl (1844-1924), Oswald Külpe (1862-1915)
 Den matematisk og videnskabsorienterede: Marburgskolen, Hermann Cohen (1842-1918), Paul Natorp (1854-1924), Ernst Cassirer (1874-1945)
 Den værditeoretiske kritiske: Wilhelm Windelband (1848–1915), Heinrich Rickert (1863–1936), Sydvesttyske eller badiske skole
 Den relativistiske: Georg Simmel (1858-1918).
 Den pragmatiske: Hans Vaihinger (1885-1933)

Kilder 
  Opslag af professor Edgar Rubin (1886-1951)

Eksterne henvisninger 
 Opslag i DSD ved Carsten Bengt-Pedersen

Salmonsens
Filosofiske retninger
Dansk kultur

Dansk kultur er et begreb, som anvendes i adskillige, ofte modstridende betydninger. For det første er der forskellige definitioner på begrebet kultur, der både kan anvendes som gruppebetegnelse og som identificeringsbetegnelse. Begrebet kan yderligere differentieres i:

 Kultur som forskelle mellem mennesker (eller grupper af mennesker)
 Kultur som betydningssystemer
 Kultur som praksisfelt

Dernæst kan "dansk" forstås både som handlerummet (kulturen i Danmark) og som en særlig referenceramme (danskhed; dansk national identitet).

Begreber og afgrænsninger

Dansk 
Begrebet dansk har noget at gøre med Danmark, der historisk og folkeretlig er et begreb, der rummer tre forskellige betydninger:

 Danmark
 Det danske Rige
 Det danske Monarki

Det danske Rige består af tre nationer, nemlig Danmark, Færøerne og Grønland. Danmark er en forholdsvis "ren" nationalstat med høj grad af homogenitet i befolkningen samtidig med, at Danmark er en multinational stat, der inden for sine grænser rummer mangfoldighed af etniske minoriteter. Migrationsprocessen i Danmark har ændret sig, hvor der i år 1974 var 90.000 bosiddende i Danmark uden dansk statsborgerskab sammenlignet med 260.000 mennesker i år 2000.

Kultur 
Et forsøg på en operationel definition af kultur er følgende:

"Kultur består af de samlede værdier, viden og holdninger som karakteriserer et samfund eller et individ i deres egen historiske og geografiske kontekst."

Kendte danske kulturpersoner 
 Fysikerne Niels Bohr og Hans Christian Ørsted
 Astronomerne Tycho Brahe og Ole Rømer
 Fodboldspillerne Michael Laudrup, Allan Simonsen, Preben Elkjær og Peter Schmeichel
 Komponisten Carl Nielsen
 Maleren P.S. Krøyer
 Digteren Johannes V. Jensen
 Designeren Georg Jensen
 Arkitekten Jørn Utzon
 Møbeldesigneren Arne Jacobsen
 Supermodellen og fotografen Helena Christensen
 Entertaineren og pianisten Victor Borge
 Trommeslager for Metallica Lars Ulrich
 Racerkører Tom Kristensen
 Bokser Mikkel Kessler

Supplerende litteratur 
 Artke, Axel (2018): Dansk kultur i korte træk, .
 Artke, Axel (2022): Dansk kultur fra istid til nutid, .
 Jenkins, Richard (2011): Being Danish: Paradoxes of identity in everyday life, .
 Jensen, Bernard Eric (2008): Kulturarv - et identitetspolitisk konfliktfelt, Gads Forlag, .

Noteapparat

Noter

Referencer 

 
Kulturarv
Kulturkanonen
University of California, Berkeley

University of California, Berkeley er et offentligt forskningsuniversitet i Berkeley i Californien og rangerer som det bedste offentlige universitet i verden. I 2019 lå UC Berkeley samlet på en 6. plads ifølge Times Higher Educations World Reputation Rankings, mens både Academic Ranking of World Universities og CWUR World University Rankings rangerer skolen på en 5. plads. Med 118 nobelpristagere er universitet den institution i verden efter Harvard University og University of Cambridge, der har modtaget flest nobelpriser. 

Skolen blev grundlagt i 1868 og er det det først oprettede campus tilknyttet University of California (og dermed oprindeligt identisk med denne institution).  

Kendte alumner og fakultet er Steve Wozniak (Medstifter af Apple), kronprins Haakon Magnus af Norge, Chris Pine (skuespiller), Saul Perlmutter (professor i fysik) og J. Robert Oppenheimer (direktør for Manhattan projektet).

Universitetets sportshold er kendt som California Golden Bears, eller blot Cal. Football-holdet har hjemmebane på Memorial Stadium. Basketball-holdet har hjemmebane i The Haas Pavillion. Berkeley tilhører Pac-12 divisionen under NCAA.

Referencer

Eksterne henvisninger 

 Officiel hjemmeside
 

Universiteter i Californien
Uddannelse i San Francisco
Etableret i 1868
Lindum Kirke

Lindum Kirke er en kirke i Lindum Sogn i det tidligere Nørlyng Herred, Viborg Amt, nu Viborg Kommune. kor og skib, er opført i romansk tid af granitkvadre over skråkantsokkel. Norddøren er bevaret i tilmuret tilstand, på karmstene ses svære rundstave, der foroven ender i primitive mandshoveder. Syddøren er i brug og har bevaret en karmsten med rundstav. I skibets nordmur ses et romansk vindue i brug, i korets nordvæg ses et romansk vindue med rundstav som indvendig niche. I korgavlen ses en reliefkvader med mandshoved. Tårnet er opført i sengotisk tid, våbenhuset er formodentlig fra 1800-tallet. Kirken blev istandsat i 1967.

Kor og skib har fladt bjælkeloft. Den romanske korbue er bevaret med profilerede kragbånd. Altertavlen er et maleri af Larsen Lund fra 1924 i rammeværk af P.C. Skovgaard. Prædikestolen er fra 1576 med allegoriske malerier fra 1700-tallet. Døbefonten af granit er en ny kopi efter en romansk font.

Eksterne kilder og henvisninger 

 Lindum Kirke  hos nordenskirker.dk
 Lindum Kirke hos ''KortTilKirken.

Kirker i Viborg Kommune
Kirker i Viborg Stift
Kirker i Viborg Amt
Estadi Cornellà-El Prat

Estadi Cornellà-El Prat er et fodboldstadion beliggende i udkanten af Cornellà og El Prat de Llobregat tæt ved Barcelona i Catalonien, Spanien. 

Stadionet blev indviet i 2009 og har taget tre år at opføre. Det har plads til 40.500 tilskuere og er hjemmebane for RCD Espanyol.

Etableret i 2009
Fodboldstadioner i Spanien
Sport i Barcelona
RCD Espanyol
Pichilemu

Pichilemu (på mapudungun: lille skov) er en badeby og kommune i det centrale Chile. Byen er hovedstad i Cardenal Caro-provinsen.

Stranden i Pichilemu er én af verdens bedste til surfing, specifikt området Punta de Lobos, hvor der ofte afholdes konkurrencer.

Referencer

Eksterne henvisninger 

Byer i Chile
Strande
Surfing